CELEX: 62015FN0021
Language: sl
Date: 2015-02-05 00:00:00
Title: Zadeva F-21/15: Tožba, vložena 5. februarja 2015 – ZZ/Odbor regij

20.4.2015   
            
            
               SL
            
            
               Uradni list Evropske unije
            
            
               C 127/41
            
         Tožba, vložena 5. februarja 2015 – ZZ/Odbor regij
   (Zadeva F-21/15)
   (2015/C 127/58)
   Jezik postopka: francoščina
   
      Stranki
   
   
      Tožeča stranka: ZZ (zastopnik: M.-A. Lucas, odvetnik)
   
      Tožena stranka: Odbor regij
   
      Predmet in opis spora
   
   Razglasitev ničnosti odločbe, s katero je bilo ugotovljeno, da tožeča stranka od svojega napredovanja v naziv AST 5 ne more več zahtevati pavšalnega nadomestila za nadurno delo in predlog za povrnitev materialne in nematerialne škode, ki naj bi jo utrpela.
   
      Predlogi tožeče stranke
   
   
               —
            
            
               Razglasitev ničnosti odločbe št. 0112/2014, s katero je bilo ukinjeno pavšalno nadomestilo tožeče stranke za nadurno delo z učinkom od 1. julija 2014 in ki jo sprejel vršilec dolžnosti direktorja za upravo in finance 3. junija 2014;
            
         
               —
            
            
               Odboru regij naj se naloži, da tožeči stranki vnovič izplača to nadomestilo z učinkom od istega datuma, skupaj z obrestmi po obrestni meri ECB za operacije refinanciranja na znesek, ki ustreza neizplačanim nadomestilom, in sicer od dneva, ko bi ji ta morala biti izplačana, do celotnega plačila;
            
         
               —
            
            
               Odboru regij naj se naloži, da tožeči stranki iz naslova povrnitve materialne škode, ki bi ji lahko nastala zaradi sporne odločbe, plača znesek, začasno določen na 1  000 EUR, in znesek iz naslova povrnitve nematerialne škode, ki naj ga določi Sodišče za uslužbence;
            
         
               —
            
            
               Odboru regij naj se naloži plačilo stroškov.